সিলেট জেলা বিএনপির কার্যনির্বাহী পরিষদের সভা অনুষ্ঠিত
০৫ মে ২০১৯, ২২:৫৪
বিএনপির ভারপ্রাপ্ত চেয়ারম্যান দেশনায়ক তারেক রহমানের নির্দেশ বাস্থবায়নে কাজ শুরু করেছে সিলেট জেলা বিএনপি। এর অংশ হিসেবে জেলা বিএনপি পুনর্গঠন ও সাংগঠনিক কার্যক্রম গতিশীল করার লক্ষে কার্যনির্বাহী পরিষদের এক সভা অনুষ্ঠিত হয়েছে।
রবিবার বিকালে নগরীর সোবহানীঘাটস্থ একটি কমিউনিটি সেন্টারে উক্ত সভা অনুষ্ঠিত হয়।
সভায় গৃহিত প্রস্তাবনার মধ্যে- মহান স্বাধীনতার ঘোষক শহীদ রাষ্ট্রপতি জিয়াউর রহমান থেকে শুরু করে আজ অবধি যেসকল নেতাকর্মী ইন্তেকাল করেছেন তাদের রুহের মাগফেরাত কামনা করা হয়। তিন বারের সাবেক সফল প্রধানমন্ত্রী দেশনেত্রী বেগম খালেদা জিয়ার নিঃশর্ত মুক্তি ও সকল মামলা প্রত্যাহারের দাবী জানানো হয়। দেশনায়ক তারেক রহমানের বিরুদ্ধে দেয়া ফরমায়েসী সাজা বাতিল এবং তারেক রহমান সহ বিএনপি নেতাকর্মীদের বিরুদ্ধে দায়েরকৃত সকল মিথ্যা মামলা প্রত্যাহার দাবী জানানো হয়। নিখোঁজ জননেতা এম ইলিয়াস আলী, ছাত্রদল নেতা ইফতেখার আহমদ দিনার, জুনেদ আহমদ ও গাড়ীচালক আনসার আলী সহ গুমকৃত সকল নেতাকর্মীদের অক্ষত অবস্থায় ফিরিয়ে দেয়ার দাবী জানানো হয়। ৩০ ডিসেম্বরের প্রহসনের নির্বাচনে বালাগঞ্জ উপজেলা ছাত্রদলের সাধারণ সম্পাদক সায়েম আহমদ সোহেল হত্যার বিচার দাবী করা হয়।
এছাড়া ৩০ ডিসেম্বরের দিবা রাত্রীর ভোট ডাকাতির নির্বাচন বাতিল করে নিরপেক্ষ সরকারের অধীনে অবিলম্বে পুনঃনির্বাচন দেয়ার জন্য জোর দাবী জানানো হয়। পবিত্র মাহে রমজানে দ্রব্যমূল্যের উর্ধ্বগতি রোধে কার্যকরের পদক্ষেপ গ্রহনের জোর দাবী জানানো হয়। সাম্প্রতিক সময়ে আইনশৃংখলা পরিস্থিতির অবনতিতে সভায় উদ্ধেগ প্রকাশ করে মানুষের জানমালের নিরাপত্তায় প্রয়োজনী ব্যবস্থা গ্রহনের দাবী জানানো হয়।